Scorpion (Drake albumas)

Scorpion – penktasis kanadiečių reperio Drake studijinis albumas, išleistas 2018 m. birželio 29 d. Jam pristatyti išleisti septyni singlai: „God's Plan“, „Nice for What“, „I'm Upset“, „Don't Matter to Me“, „In My Feelings“, „Nonstop“ ir „Mob Ties“, o dainas kartu atlieka tokie atlikėjai, kaip Jay-Z, Michael Jackson ir Ty Dolla Sign.

Albumas susilaukė daugiausia teigiamų kritikų įvertinimų ir buvo komerciškai sėkmingas visame pasaulyje. Per pirmąją savaitę JAV parduota per 732 tūkstančiai kopijų ir jis debiutavo pirmojoje „Billboard 200“ reitingo vietoje, tampant aštuntuoju atlikėjo įrašu, pasiekusiu šią viršūnę. Šioje vietoje albumas prabuvo penkias savaites iš eilės. 2023 m. spalio mėnesio duomenimis, JAV parduota per septyni milijonai kopijų ir įrašas tapęs septyniskart platininiu.American album certifications – Drake – Scorpion „Scorpion“ taip pat pasiekė aukštas daugelio kitų šalių reitingų vietas, tarp jų – ir pirmąją Jungtinėje Karalystėje, per pirmąją savaitę pardavus 64 tūkstančius kopijų.

2018 m. žurnalas „Rolling Stone“ albumui skyrė 10–ąją vietą savo metų geriausių albumų sąraše. 2019 m. vykusiuose „Grammy“ apdovanojimuose daina „God's Plan“ laimėjo apdovanojimą geriausios repo dainos kategorijoje bei nominuota metų dainos bei metų įrašo kategorijose, „Nice for What“ – geriausio repo atlikimo, o pats albumas – metų albumo.

 Dainų sąrašas 

 Kūrybinė grupė 

Muzikantai
 Noah Shebib – papildomas instrumentų atlikimas , papildomi klavišiniai , visi instrumentai 
 Adrian „X“ Eccelston – papildoma gitara 
 Dion Wilson – visi instrumentai 
 Harley Arsenault – papildomas ritmo programavimas 
 Maneesh Bidaye – papildomi klavišiniai 
 Anthony Jefferies – papildomi klavišiniai , visi instrumentai 
 Darrell Freeman – papildoma bosinė gitara 
 Noel Cadastre – visi instrumentai 

Techninis personalas
 Noah Shebib – įrašymas 
 Noel Cadastre – įrašymas 
 Young Guru – įrašymas 
 James Royo – įrašymas 
 Mike Gaydusek – įrašymas 
 Quaz – įrašymo pagalba 
 Robbie Meza – įrašymo pagalba 
 Todd Norman – įrašymo pagalba 
 Chris Quock – įrašymo pagalba 
 Noel „Gadget“ Campbell – garso suvedimas 
 Harley Arsenault – garso suvedimo pagalba , įrašymo pagalba 

 Greg Moffet – garso suvedimo pagalba , įrašymo pagalba 
 Ronald Moonoo – garso suvedimo pagalba 
 PartyNextDoor – vokalo garso inžinerija
 Eric Manco – vokalo garso inžinerija
 Parks – garso inžinerija 
 Chris Athens – garso dizainas 
 David „D.C.“ Castro – garso dizaino pagalba 
 Lindsay Warner – DAW sistemų garso inžinerija 

Papildomas personalas
 Deborah Mannis-Gardner – teisininkė
 Norman Wong – viršelis
 Bolade Banjo – fotografijos
 Julian Consuegra – dizainas ir išdėstymas

 Išnašos 

Kategorija:2018 albumai
Kategorija:Drake albumai